สอบถามหน่อยค่ะฝังยาคุมมา3ปีแล้วค่ะ แล้วถอดออกได้10เดือนแล้ว ประจำเดือนกลับมาเป็นปกติแล้ว อยากทราบว่าจะตั้งครรภ์ได้เมื่อไหร่ค่ะ
สวัสดีค่ะ หลังจากถอดยาฝังคุมกำเนิดออกแล้ว โดยปกติ การทำงานของรังไข่และประจำเดือนก็จะกลับมาภายใน 1-3 เดือน ดังนั้น หากถอดมา 10 เดือน และประจำเดือนได้มาแล้ว หากมีเพศสัมพันธ์ ก็น่าจะมีโอกาสตั้งครรภ์ได้ในกรณีที่อยากตั้งครรภ์ ก็ควรมีเพศสัมพันธ์เป็นประจำ เช่น สัปดาห์ละ 1-2 ครั้ง หากยังไม่สามารถตั้งครรภ์ได้ภายใน 1 ปี นับตั้งแต่ที่ถอดยาฝังคุมกำเนิดออก ก็ควรไปพบแพทย์เพื่อหาสาเหตุของการมีภาวะมีบุตรยากค่ะแต่ในกรณีที่ไม่ต้องการตั้งครรภ์ ก็ควรหาวิธีคุมกำเนิดโดยเร็ว โดยอาจเลือกฝังยาคุมกำเนิดต่อก็ได้ หรือทานยาคุมหรือฉีดยาคุมกำเนิด เป็นต้น โดยควรตรวจหาการตั้งครรภ์ก่อนที่จะเริ่มใช้วิธีคุมกำเนิดด้วยค่ะ